Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 348

34. Cikk A távközlés leállítása PP-98 A Tagállamok fenntartják azt a jogot, hogy nemzeti törvényeik szerint leállítsák bármely magántávirat továbbítását, amely veszélyesnek tűnhet az állam biztonságára, vagy ellenkezik annak törvényeivel, közrendjével vagy a közszeméremmel, feltéve, hogy haladéktalanul értesítik bármely ilyen távirat vagy annak bármely része leállításáról a származási hivatalt, kivéve, ha ez az értesítés veszélyeztetheti az állam biztonságát. PP-98 A Tagállamok fenntartják azt a jogot is, hogy nemzeti törvényeiknek megfelelően félbeszakítsanak bármilyen egyéb magán-távközlést, amely veszélyeztetheti az állam biztonságát, vagy ellenkezik annak törvényeivel, közrendjével vagy a közszeméremmel.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes